**Ministerstvo investícií, regionálneho rozvoja a informatizácie Slovenskej republiky**

**ako Riadiaci orgán**

**pre Integrovaný regionálny operačný program**

vyhlasuje

**výzvu č.5/2021/IOH na výber interných odborných hodnotiteľov**

**žiadostí o nenávratný finančný príspevok (NFP)**

|  |  |
| --- | --- |
| **Prioritná os 1.** | **Bezpečná a ekologická doprava v regiónoch** |
| **Špecifický cieľ** | **1.1 Zlepšenie dostupnosti k infraštruktúre TEN-T a cestám I. triedy  s dôrazom na rozvoj multimodálneho dopravného systému**  **1.2.1 Zvyšovanie atraktivity a konkurencieschopnosti verejnej osobnej dopravy**  **1.2.2. Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb** |

|  |  |
| --- | --- |
| **Prioritná os 2.** | **Ľahší prístup k efektívnym a kvalitnejším verejným službám** |
| **Špecifický cieľ** | **2.1.1 Podporiť prechod poskytovania sociálnych služieb  a zabezpečenia výkonu opatrení sociálnoprávnej ochrany detí  a sociálnej kurately (ďalej len „SPODaSK”) v zariadení  z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni**  **2.2.1 Zvýšenie hrubej zaškolenosti detí materských škôl**  **2.2.3 Zvýšenie počtu žiakov stredných odborných škôl na praktickom vyučovaní** |

|  |  |
| --- | --- |
| **Prioritná os 4.** | **Zlepšenie kvality života v regiónoch s dôrazom na životné prostredie** |
| **Špecifický cieľ** | **4.3.1. Zlepšenie environmentálnych aspektov v mestách  a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania ovzdušia  a hluku** |

|  |  |
| --- | --- |
| Dátum vyhlásenia výzvy: | 11.06.2021 |
| Dátum uzavretia výzvy: | Otvorená |
| 1. vyhodnocovací termín: | 25.06.2021 |
| 2. vyhodnocovací termín: | 09.07.2021 |
| Ďalšie vyhodnocovacie termíny: | K poslednému dňu každého nasledujúceho kal. mesiaca do ukončenia výzvy |

|  |
| --- |
| **I. Základné informácie** |

Riadiaci orgán pre Integrovaný regionálny operačný program (ďalej „RO pre IROP“) vyhlasuje túto výzvu na výber interných odborných hodnotiteľov[[1]](#footnote-1) žiadostí o nenávratný finančný príspevok (ďalej „výzva“) v rámci Integrovaného regionálneho operačného programu, za účelom výkonu odborného hodnotenia pre:

* **Prioritnú os č. 1: Bezpečná a ekologická doprava v regiónoch**
* **Špecifický cieľ a aktivity:**

*1.1. Zlepšenie dostupnosti k infraštruktúre TEN-T a cestám I. triedy s dôrazom na rozvoj multimodálneho dopravného systému*

a) rozvoj miestnych/regionálnych plánov udržateľnej mobility ako predpokladu pre všetky nasledujúce navrhované intervencie do dopravného systému,

b) rekonštrukcia a modernizácia ciest II. a III. triedy (výnimočne ciest III. triedy),

c) výstavba nových úsekov ciest II. triedy (výnimočne ciest III. triedy),

d) vypracovanie štúdií uskutočniteľnosti a vykonanie bezpečnostného auditu alebo inšpekcie.

*1.2.1. Zvyšovanie atraktivity a konkurencieschopnosti verejnej osobnej dopravy*

a) spracovanie komplexných strategických dokumentov pre oblasť dopravy vrátane nemotorovej dopravy,

b) zabezpečenie moderných tarifných, informačných a dispečerských systémov, zlepšenie informovanosti cestujúcich a zlepšenie informačného   
a oznamovacieho systému,

c) zlepšenie infraštruktúry verejnej osobnej dopravy tak, ako je uvedené   
v miestnych/regionálnych plánoch udržateľnej dopravy, ktoré budú vyvinuté,

d) zlepšenie kvality vozidlového parku autobusovej dopravy.

*1.2.2. Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb*

a) rekonštrukcia, modernizácia a výstavba infraštruktúry pre nemotorovú dopravu,

b) propagácia a zvyšovanie atraktivity cyklistickej dopravy vo verejnosti.

* **Prioritnú os č. 2: Ľahší prístup k efektívnym a kvalitnejším verejným službám**
* **Špecifický cieľ a aktivity:**

*2.1.1 Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately (ďalej len „SPODaSK”) v zariadení   
z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni*

a) rekonštrukcia, rozširovanie, a modernizácia vhodných stavebných objektov pre vytvorenie priestorových podmienok na poskytovanie a zabezpečenie komunitnej starostlivosti v súlade s princípmi deinštitucionalizácie,

b) rekonštrukcia, rozširovanie a modernizácia stavebných objektov existujúcich zariadení, ktoré už poskytujú a zabezpečujú služby na komunitnej báze,

c) zriaďovanie a výstavba nových stavebných objektov zariadení sociálnych služieb   
a sociálnoprávnej ochrany detí a sociálnej kurately vrátane tých, ktoré poskytujú inovatívne formy komunitnej starostlivosti a opatrení na podporu zotrvania detí   
v prirodzenom rodinnom prostredí, resp. opatrenia na podporu náhradného rodinného prostredia,

d) výstavba, rekonštrukcia a modernizácia zariadení služieb starostlivosti o dieťa do troch rokov veku v záujme zosúladenia rodinného a pracovného života,

e) investovanie do materiálno-technického vybavenia zariadení vrátane motorových vozidiel pri zriaďovaní zázemia pre terénne služby a výkonu opatrení SPODaSK v prirodzenom rodinnom, náhradnom rodinnom prostredí a otvorenom prostredí,

f) opatrenia na zvýšenie energetickej hospodárnosti budov.

*2.2.1 Zvýšenie hrubej zaškolenosti detí materských škôl*

a) výstavba nových objektov materských škôl vrátane prvkov inkluzívneho vzdelávania,

b) rozširovanie kapacít existujúcich objektov materských škôl prístavbou, nadstavbou, rekonštrukciou, zmenou dispozície objektov,

c) stavebno-technické úpravy existujúcich objektov a ich adaptácia pre potreby materskej školy s prvkami inkluzívneho vzdelávania (napr. nevyužité priestory základnej školy);

d) stavebno-technické úpravy areálu materskej školy vrátane detských ihrísk, športových zariadení pre deti – uzavretých aj otvorených s možnosťou celoročnej prevádzky, záhrad vrátane prvkov inkluzívneho vzdelávania,

e) obstaranie materiálno-technického vybavenia materských škôl,

f) zvyšovanie energetickej hospodárnosti budov materských škôl.

*2.2.3 Zvýšenie počtu žiakov stredných odborných škôl na praktickom vyučovaní*

a) obstaranie a modernizácia materiálno-technického vybavenia odborných pracovísk pre praktické vyučovanie, odborný výcvik, odbornú prax, celoživotné vzdelávanie, jazykových učební, odborných dielní, odborných učební, knižníc, prednáškových a vyučovacích miestností na stredných odborných školách, centrách odborného vzdelávania a prípravy, strediskách odbornej praxe, strediskách praktického vyučovania a školských hospodárstvach a s tým súvisiace stavebné úpravy,

b) obstaranie a modernizácia materiálno-technického vybavenia internátov a s tým súvisiace stavebné úpravy vrátane prvkov inkluzívneho vzdelávania,

c) prístavba, nadstavba, stavebné úpravy a rekonštrukcia vonkajších a vnútorných priestorov a areálov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania a školského hospodárstva, súvisiacich okrem iného aj so zabezpečením prvkov inkluzívneho vzdelávania a vybavenosťou pre širšiu komunitu centier odborného vzdelávania a prípravy,

d) vytvorenie podnikateľského inkubátora - prístavbou, nadstavbou, stavebnými úpravami alebo rekonštrukciou vnútorných priestorov centier odborného vzdelávania a prípravy a nákup materiálno-technického vybavenia do podnikateľského inkubátora vrátane vybavenia vysokorýchlostným internetovým pripojením a IKT,

e) zvýšenie energetickej hospodárnosti budov stredných odborných škôl, centier odborného vzdelávania a prípravy, stredísk odbornej praxe, stredísk praktického vyučovania, školských hospodárstiev vrátane internátov.

* **Prioritnú os č. 4: Zlepšenie kvality života v regiónoch s dôrazom na životné prostredie**
* **Špecifický cieľ a aktivity:**

*4.3.1 Zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania znečistenia ovzdušia a hluku*

a) opatrenia pre zníženie hluku v urbanizovanom prostredí: akčné protihlukové plány nad rámec legislatívy EÚ, podrobné hlukové mapy pre zaťažené obytné územia, protihlukové steny a bariéry, protihluková výsadba, protihlukové izolácie na zdroji hluku, resp. vibrácií,

b) opatrenia pre zníženie znečistenia ovzdušia: príprava koncepčných dokumentov za účelom návrhu realizácie systémových opatrení na znižovanie znečistenia ovzdušia (napr. dokumentácia pre vymedzenie nízkoemisných zón v mestách a pod.),

c) prirodzené krajinné prvky ako napr. malé vodné toky, ostrovčeky lesa, živé ploty, ktoré môžu slúžiť ako ekokoridory, alebo nášľapné kamene pre voľne žijúce organizmy,

d) mestské prvky napr. prvky drobnej infraštruktúry urbánneho dizajnu, zelené parky, zelené steny a zelené strechy, ktoré biodiverzite poskytujú prostredie a ekosystémom umožňujú fungovanie a poskytovanie služieb prepojením mestských, prímestských a vidieckych oblastí,

e) aktivity v oblasti dopravnej infraštruktúry: zelené koridory pozdĺž cyklotrás, tzv. greenways (aleje, živé ploty, remízky) v súvislosti s podporou biodiverzity, ktoré nielen spájajú mesto s jeho zázemím, ale aj umožňujú pohodlnú a príjemnú prepravu v rámci sídla, zelené steny na protihlukových stenách, vegetačné stredové pásy,

f) zazelenanie miest (výsadba a regenerácia izolačnej zelene oddeľujúcej obytnú zástavbu od priemyselných stavieb, komerčných areálov alebo frekventovaných dopravných koridorov),

g) v regiónoch so zvyšujúcim sa úhrnom zrážok a obdobiami dažďa zavedenie osobitných zberných systémov na odpadovú a dažďovú vodu – zachytávať dažďové vody formou zaústenia strešných a terasových zvodov do povrchového odtokového systému na zber dažďovej vody a odvádzať zachytenú vodu do vsaku a zberných jazierok, dažďových záhrad, zriaďovanie vegetačných striech,

h) multifunkčné zóny, kde sa preferuje využívanie krajiny, ktoré pomáha zachovať alebo obnoviť zdravé ekosystémy s vysokou biodiverzitou, pred inými nezlučiteľnými aktivitami,

i) budovanie dažďových nádrží a predčisťovanie dažďových vôd (veľké parkoviská či iné dopravné, priemyselné a obchodné areály), ochladzovacie koridory v urbanizovanom prostredí,

j) regenerácia[[2]](#footnote-2) vnútroblokov sídlisk s uplatnením ekologických princípov tvorby a ochrany zelene.

|  |
| --- |
| **II. Kritériá pre zaradenie žiadateľov do zoznamu odborných hodnotiteľov** |

Žiadatelia musia spĺňať všetky nižšie uvedené všeobecné a odborné kritériá, ktorých splnenie je nutné preukázať uvedeným spôsobom

1. **Všeobecné kritériá – platí pre všetky prioritné osi**

|  |  |  |  |
| --- | --- | --- | --- |
| **Kritérium** | **Spôsob preukázania splnenia kritéria** | **Splnenie kritéria** | **Poznámka** |
| **Bezúhonnosť** | žiadateľ predkladá  čestné vyhlásenie  (príloha č. 2 výzvy) | žiadateľ čestným  vyhlásením preukáže, že  nebol právoplatne  odsúdený za úmyselný  trestný čin. | RO pre IROP vyžaduje výpis z registra trestov nie starší ako 3 mesiace pred uskutočnením odborného hodnotenia iba raz, a to pred prvým výkonom odborného hodnotenia[[3]](#footnote-3), (zamestnanci, ktorí sú povinní v zmysle platných právnych predpisov preukázať svoju bezúhonnosť svojmu zamestnávateľovi alebo je bezúhonnosť predpokladom pre výkon ich práce /napr. štátny zamestnanci/ výpis z registra trestov nepredkladajú) |
| **Plná spôsobilosť na**  **právne úkony** | žiadateľ predkladá  čestné vyhlásenie  (príloha č. 2 výzvy) | žiadateľ čestným  vyhlásením preukáže, že  je spôsobilý na právne  úkony | **-** |
| **Znalosť slovenského**  **jazyka** | žiadateľ predkladá  čestné vyhlásenie  (príloha č. 2 výzvy) | žiadateľ čestným  vyhlásením preukáže, že  má dobrú znalosť  slovenského jazyka | **-** |

1. **Odborné kritériá – pre všetky prioritné osi**

|  |  |  |  |
| --- | --- | --- | --- |
| **Kritérium** | **Spôsob preukázania splnenia kritéria** | **Splnenie kritéria** | **Poznámka** |
| **Dosiahnuté vysokoškolské**  **vzdelanie II. stupňa** | žiadateľ predkladá  Životopis vo formáte Europass[[4]](#footnote-4) a kópiu  dokladu  o dosiahnutom  vysokoškolskom  vzdelaní min. II.  stupňa | žiadateľ  prostredníctvom  životopisu a kópie  dokladu  o dosiahnutom  vzdelaní preukáže  požadované min.  dosiahnuté  vzdelanie | Prostredníctvom  životopisu žiadateľ  preukazuje  požadované  vzdelanie, odborné  skúsenosti (prax),  schopnosti,  zručnosti/ vlastnosti, znalosti |

1. **Odborné kritériá – pre prioritnú os 1., špecifický cieľ 1.1; 1.2.1; 1.2.2**

|  |  |  |  |
| --- | --- | --- | --- |
| **Kritérium** | **Spôsob**  **preukázania**  **splnenia kritéria** | **Splnenie kritéria** | **Poznámka** |
| **Najmenej tri roky praxe v oblasti**  **dopravných projektov v období od r. 2007 a to v:**  **projekčnej/prípravnej/plánovacej**  **činnosti**  ***a/alebo***  **realizácii stavebnej činnosti**  ***a/alebo***  **výskumnej činnosti**  **a/alebo**  **pedagogickej činnosti**  **a/alebo**  **v oblasti poradenských alebo**  **konzultačných aktivít v oblasti dopravných projektov**  **a/alebo**  **v oblasti implementácie dopravných projektov financovaných z fondov EÚ** | žiadateľ predkladá  Životopis vo formáte Europass | žiadateľ  prostredníctvom  životopisu preukáže  požadovanú min. 3  ročnú[[5]](#footnote-5) prax v požadovanej oblasti | Prostredníctvom  životopisu žiadateľ  preukazuje  požadované  vzdelanie, odborné  skúsenosti (prax),  schopnosti,  zručnosti/ vlastnosti,  znalosti |

1. **Odborné kritériá – pre prioritnú os 2., špecifický cieľ 2.1.1**

|  |  |  |  |
| --- | --- | --- | --- |
| **Kritérium** | **Spôsob**  **preukázania**  **splnenia kritéria** | **Splnenie kritéria** | **Poznámka** |
| **A) Najmenej tri roky praxe, na úrovni inštitucionálnej a/alebo komunitnej, v oblasti poskytovania sociálnych služieb a/alebo zabezpečovania výkonu opatrení sociálnoprávnej ochrany detí a sociálnej kurately a/alebo v oblasti poskytovania služieb starostlivosti o dieťa do troch rokov veku v období 2007-2020 (vrátane), a to v:**  **prípravnej/ projekčnej/ riadiacej činnosti a/alebo v oblasti vzdelávacích/ poradenských alebo konzultačných aktivít a/alebo v oblasti implementácie projektov z uvedených oblastí.**  **ALEBO**  **B) Skúsenosť s hodnotením /posudzovaním projektov (financovaných z fondov EÚ alebo akýchkoľvek iných dotačných mechanizmov) v oblasti poskytovania sociálnych služieb a zabezpečovania výkonu opatrení sociálnoprávnej ochrany detí a sociálnej kurately a/alebo v oblasti poskytovania služieb starostlivosti o dieťa do troch rokov veku v období 2007-2020 (vrátane)**  **a to v minimálnom rozsahu 10 žiadateľom komplexne vyhodnotených/posúdených projektov.** | žiadateľ predkladá  Životopis vo formáte Europass | žiadateľ  prostredníctvom  životopisu preukáže  požadovanú min. 3  ročnú[[6]](#footnote-6) prax v požadovanej oblasti | Prostredníctvom  životopisu žiadateľ  preukazuje  požadované  vzdelanie, odborné  skúsenosti (prax),  schopnosti,  zručnosti/ vlastnosti,  znalosti |

1. **Odborné kritériá – pre prioritnú os 2., špecifický cieľ 2.2.1 a 2.2.3**

|  |  |  |  |
| --- | --- | --- | --- |
| **Kritérium** | **Spôsob**  **preukázania**  **splnenia kritéria** | **Splnenie kritéria** | **Poznámka** |
| **A) Najmenej tri roky praxe v oblasti projektov podpory predškolských a školských zariadení v oblasti:**  **a) vzdelávacej infraštruktúry a/alebo**  **b) kombinácie vzdelávacej infraštruktúry a vzdelávania**  **a to: v prípravnej/plánovacej/výskumnej činnosti a/alebo v oblasti poradenských/konzultačných aktivít a/alebo implementácie projektov financovaných z fondov EÚ alebo akýchkoľvek iných dotačných mechanizmov.**  **ALEBO**  **B) Skúsenosť s hodnotením /posudzovaním projektov (financovaných z fondov EÚ alebo akýchkoľvek iných dotačných mechanizmov) zameraných na podporu predškolských a školských zariadení v oblasti: a) vzdelávacej infraštruktúry a/alebo b) kombinácie vzdelávacej infraštruktúry a vzdelávania a to v rozsahu minimálne 10 žiadateľom komplexne vyhodnotených/posúdených projektov.** | žiadateľ predkladá  Životopis vo formáte Europass | žiadateľ  prostredníctvom  životopisu preukáže  požadovanú min. 3  ročnú[[7]](#footnote-7) prax v požadovanej oblasti | Prostredníctvom  životopisu žiadateľ  preukazuje  požadované  vzdelanie, odborné  skúsenosti (prax),  schopnosti,  zručnosti/ vlastnosti,  znalosti |

1. **Odborné kritériá – pre prioritnú os 4., špecifický cieľ 4.3.1**

|  |  |  |  |
| --- | --- | --- | --- |
| **Kritérium** | **Spôsob**  **preukázania**  **splnenia kritéria** | **Splnenie kritéria** | **Poznámka** |
| **A) Najmenej tri roky praxe v oblasti zlepšovania environmentálnych aspektov prostredníctvom budovania prvkov zelenej infraštruktúry a/alebo adaptácie urbanizovaného prostredia v období 2007-2020 (vrátane), a to:**  **v projekčnej/ prípravnej/ plánovacej činnosti a/alebo realizácii projektov zelenej infraštruktúry a/alebo v oblasti poradenských alebo konzultačných aktivít a/alebo v oblasti implementácie projektov z uvedených oblastí**  **ALEBO**  **B) Skúsenosť s hodnotením /posudzovaním projektov (financovaných z fondov EÚ alebo akýchkoľvek iných dotačných mechanizmov) v oblasti zlepšovania environmentálnych aspektov prostredníctvom budovania prvkov zelenej infraštruktúry a/alebo adaptácie urbanizovaného prostredia v období 2007-2020**  **a to v minimálnom rozsahu 10 žiadateľom komplexne vyhodnotených/posúdených projektov.** | žiadateľ predkladá  Životopis vo formáte Europass | žiadateľ  prostredníctvom  životopisu preukáže  požadovanú min. 3  ročnú[[8]](#footnote-8) prax v požadovanej oblasti | Prostredníctvom  životopisu žiadateľ  preukazuje  požadované  vzdelanie, odborné  skúsenosti (prax),  schopnosti,  zručnosti/ vlastnosti,  znalosti |

V rámci odborných kritérií si žiadateľ v relevantných prípadoch zvolí alternatívne kritérium 2.A alebo 2.B. Žiadateľ nie je povinný preukázať splnenia oboch kritérií súčasne. Splnenie odborného kritéria 1 musí byť preukázané každým žiadateľom.

**Žiadatelia, ktorí nesplnia všeobecné a/alebo odborné kritériá automaticky nebudú zaradení do zoznamu interných odborných hodnotiteľov.**

1. **Ďalšie znalosti/skúsenosti**

Okrem vyššie uvedených všeobecných a odborných kritérií sú vítané i ďalšie odborné znalosti (podľa relevancie k príslušným prioritným osiam a špecifickým cieľom), o ktorých informuje žiadateľ prostredníctvom vyplnenia prílohy č. 3 výzvy – prehľad o ďalších znalostiach/skúsenostiach:

* znalosť programových a strategických dokumentov a riadiacej dokumentácie v danej oblasti:

- Integrovaný regionálny operačný program,

- Partnerská dohoda SR na roky 2014-2020,

- príručky a usmernenia RO pre IROP,

- Regionálna integrovaná územná stratégia Nitrianskeho kraja na roky 2014 – 2020,

- Regionálna integrovaná územná stratégia Prešovského kraja na roky 2014 – 2020,

- Regionálna integrovaná územná stratégia Košického kraja na roky 2014 – 2020,

- Regionálna integrovaná územná stratégia Žilinského kraja na roky 2014 – 2020,

- Regionálna integrovaná územná stratégia Trnavského kraja na roky 2014 – 2020,

- Regionálna integrovaná územná stratégia Trenčianskeho kraja na roky 2014 – 2020,

- Regionálna integrovaná územná stratégia Banskobystrického kraja na roky 2014 – 2020,

- Strategický plán rozvoja dopravnej infraštruktúry SR do roku 2020,

- Stratégia rozvoja verejnej osobnej a nemotorovej dopravy SR do roku 2020,

- Zákon č. 448/2008 Z. z. o sociálnych službách a o zmene a doplnení zákona č. 455/1991 Zb.   
o živnostenskom podnikaní (živnostenský zákon) v znení neskorších predpisov,

- Zákon č. 305/2005 Z. z. o sociálnoprávnej ochrane detí a o sociálnej kuratele a o zmene   
a doplnení niektorých zákonov v znení neskorších predpisov,

- Zákon č. 321/2014 Z.z. o energetickej efektívnosti a o zmene a doplnení niektorých zákonov,

- Dohovor OSN o právach osôb so zdravotným postihnutím,

- Vyhláška MŽP SR 532/2002 Z. z. ,

- Vyhláška Ministerstva životného prostredia Slovenskej republiky, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie,

- Vyhláška Ministerstva zdravotníctva Slovenskej republiky č. 259/2008 Z. z.   
o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia,

- Štátny vzdelávací program pre predprimárne vzdelávanie v materských školách,

- Štátny vzdelávací program[[9]](#footnote-9),

- Štátny vzdelávací program pre odborné vzdelávanie a prípravu,

- Stratégia výskumu a inovácií pre inteligentnú špecializáciu SR (RIS3),

- Zákon č. 539/2008 Z.z. o podpore regionálneho rozvoja,

- Zákon č. 50/1976 Z.z. o územnom plánovaní a stavebnom poriadku,

- Zákon č. 543/2002 Z.z. o ochrane prírody a krajiny,

- Zákon č. 24/2006 Z.z. o posudzovaní vplyvov na životné prostredie,

- Zákon č. 292/2014 Z.z. o príspevku z európskych štrukturálnych a investičných fondov

- Stratégia adaptácie SR na nepriaznivé dôsledky zmeny klímy - Uznesenie vlády SR   
č. 148/2014,

- Stratégia Európa 2020 – Európa efektívne využívajúca zdroje,

- Stratégia EU v oblasti biodiverzity do roku 2020, znalosť Národných priorít rozvoja sociálnych služieb na roky 2015 – 2020,

* znalosť platných právnych predpisov SR a EÚ v oblasti dopravy a stavebného poriadku,
* znalosť Národných priorít rozvoja sociálnych služieb na roky 2015 – 2020,
* znalosť Stratégie deinštitucionalizácie systému sociálnych služieb a náhradnej starostlivosti v SR,
* znalosť Národného akčného plánu prechodu z inštitucionálnej na komunitnú starostlivosť v systéme sociálnych služieb na roky 2016 – 2020,
* znalosť Koncepcie zabezpečovania výkonu súdnych rozhodnutí v zariadeniach sociálnoprávnej ochrany detí a sociálnej kurately detí na roky 2016 - 2020 - Plán transformácie a deinštitucionalizácie náhradnej starostlivosti,
* znalosť platných právnych predpisov SR a EÚ v oblasti vzdelávania[[10]](#footnote-10),
* znalosť problematiky poskytovania pomoci z ŠF/EŠIF (2007-2013/2014-2020),
* znalosť finančnej analýzy projektu, analýzy nákladov a výnosov projektu,
* skúsenosti s hodnotením projektov.

Od úspešného žiadateľa sa vyžaduje vysoká miera objektivity, čestnosti, diskrétnosti, schopnosť pracovať pod časovým tlakom a schopnosť dodržiavať stanovené termíny.

|  |
| --- |
| **III. Kritériá pre zaradenie žiadateľov do zoznamu odborných hodnotiteľov** |

Žiadatelia o zaradenie do zoznamu hodnotiteľov postupujú pri zostavovaní a predkladaní žiadosti o zaradenie do zoznamu interných odborných hodnotiteľov žiadostí o NFP (ďalej „žiadosť“) nasledovne:

1. Žiadateľ vyplní Žiadosť (príloha č. 1 výzvy), ktorej súčasťou je, okrem základnej identifikácie žiadateľa a špecifického cieľa, pre ktorý žiada o zaradenie do zoznamu, aj súhlas so spracovaním údajov a prehlásenie o pravdivosti všetkých predkladaných/deklarovaných údajov;

2. Ako prílohy žiadosti žiadateľ predkladá:

- **čestné vyhlásenie** **o bezúhonnosti, spôsobilosti na právne úkony a ovládaní slovenského jazyka** (príloha č. 2 výzvy), ktoré nebude staršie ako 1 mesiac pred predložením žiadosti;

- **životopis vo formáte Europass** s uvedením aktuálnych informácií o žiadateľovi ku dňu predloženia žiadosti (prax v oblasti, súvisiacej s predmetom odborného hodnotenia záujemca popíše v časti životopisu „Referencie“, s uvedením oblasti, v ktorej získal prax a s uvedením počtu rokov, počas ktorých na danej pozícii pôsobil);

- **doklad o vzdelaní** - kópia diplomu preukazujúceho vysokoškolské vzdelanie , resp. iného relevantného dokladu;

- **referencie** od zamestnávateľa, odberateľa služieb, alebo objektívne overiteľné referencie;

* **prehľad o ďalších znalostiach/skúsenostiach** (príloha č. 3 výzvy)s uvedením aktuálnych informácií ku dňu predloženia žiadosti;
* žiadateľ môže predložiť aj nepovinné prílohy podľa vlastného uváženia (kópie certifikátov a pod.).

3. Žiadateľ predkladá všetky dokumenty uvedené v bode 1. a 2. **e-mailom** na adresu [irop@vicepremier.gov.sk](mailto:irop@vicepremier.gov.sk) vo forme podpísaného scanu (pokiaľ nie je stanovené výslovne pri konkrétnom dokumente inak) prostredníctvom stanovených formulárov. V prípade, ak žiadateľ nepredloží niektorú z požadovaných príloh, neuvedie požadovaný rozsah informácií, informácie sú neúplné alebo nejasné, RO pre IROP môže podľa závažnosti:

- dožiadať od žiadateľa doplnenie neúplných údajov, vysvetlenie nejasností alebo nápravu údajov/formulárov s určením lehoty na doplnenie/vysvetlenie/nápravu údajov/formulárov

***alebo***

* vyradiť takéto žiadosti z ďalšieho procesu z dôvodu nesplnenia formálnych náležitostí žiadosti.

4. Žiadosť je potrebné predložiť kedykoľvek od dňa vyhlásenia výzvy do termínu uzavretia výzvy[[11]](#footnote-11) na adresu [irop@vicepremier.gov.sk](mailto:irop@vicepremier.gov.sk).

5. RO pre IROP stanovil pre efektívny zber a vyhodnocovanie žiadostí vyhodnocovacie termíny. K jednotlivým vyhodnocovacím termínom budú posudzované všetky žiadosti doručené do stanoveného termínu.

6. Žiadateľ v predmete e-mailu uvedie: „Žiadosť o zaradenie do zoznamu odborných hodnotiteľov IROP“, kód výzvy „5/2021/IOH“.

7. Po posúdení splnenia kritérií uvedených v časti II. a formálnych náležitostí uvedených v tejto časti bude žiadateľ informovaný písomne (e-mailom) o zaradení/nezaradení do zoznamu odborných hodnotiteľov žiadostí o NFP s určením konkrétneho/konkrétnych špecifického cieľa/špecifických cieľov.

|  |
| --- |
| **IV. Výber žiadateľov o zaradenie do databázy odborných hodnotiteľov** |

1. Každá zaslaná žiadosť bude posúdená po formálnej stránke, ktoré bude spočívať v overení splnenia kompletnosti žiadosti a jej príloh. Pri žiadostiach, ktoré budú predložené na nesprávnom formulári, budú obsahovať neúplné alebo nejasné údaje, sa uplatňuje postup uvedený v časti III. bod 3 tejto výzvy.
2. Žiadosti, ktoré splnia formálne náležitosti podľa bodu 1. budú následne hodnotené podľa stanovených všeobecných a odborných kritérií na výber odborných hodnotiteľov uvedených v časti II. tejto výzvy. Predmetné kritériá majú vylučujúci charakter a na úspešné zaradenie žiadateľa do zoznamu odborných hodnotiteľov je nevyhnutné splnenie všetkých všeobecných a odborných kritérií.

3. Žiadatelia, ktorí v procese hodnotenia splnia všetky stanovené kritériá, budú následne zaradení do zoznamu interných odborných hodnotiteľov pre dané špecifické ciele IROP a bude im vystavený menovací dekrét, ktorého originál bude zaslaný poštou na adresu trvalého bydliska žiadateľa.

4. RO pre IROP po vykonaní posúdenia žiadosti písomne informuje žiadateľov o výsledku tohto posúdenia a ich zaradení/nezaradení do databázy IOH.

5. Interní odborní hodnotitelia budú svoju činnosť v rámci výkonu odborného hodnotenia vykonávať v súlade s ich pracovnou náplňou/opisom činností, resp. inou relevantnou dokumentáciou.

6. RO pre IROP si vyhradzuje právo nezaradiť do zoznamu interných odborných hodnotiteľov žiadateľov, pri ktorých boli v rámci predchádzajúcich hodnotení žiadostí o NFP aj v rámci iných operačných programov identifikované vážne a preukázateľné pochybenia pri hodnotení alebo opakovaná nedostupnosť hodnotiteľa pre odborné hodnotenie a to aj napriek skutočnosti, že by splnili určené kritériá.

|  |
| --- |
| **V. Odmeňovanie** |

Odmeňovanie interných odborných hodnotiteľov bude prebiehať súlade s príslušnými internými postupmi Ministerstva investícií, regionálneho rozvoja a informatizácie Slovenskej republiky.

|  |
| --- |
| **VI. Ďalšie informácie** |

1. Bližšie informácie k tejto výzve je možné získať elektronicky na adrese: [linda.petrikova@vicepremier.gov.sk](mailto:linda.petrikova@vicepremier.gov.sk), resp. na telefónnom čísle: 02/58317 271.

2. Vytvorený zoznam interných odborných hodnotiteľov bude slúžiť pre účely výberu hodnotiteľov, ktorí následne budú realizovať hodnotenie žiadostí o NFP v rámci jednotlivých vyhlasovaných a následne administrovaných výziev na predkladanie žiadostí o NFP pre dané špecifické ciele. Interní odborní hodnotitelia budú vyberaní zo zoznamu platného v čase začatia výkonu odborného hodnotenia konkrétnej výzvy. RO pre IROP si vyhradzuje právo kedykoľvek vytvorený zoznam aktualizovať, dopĺňať alebo ho zrušiť. Žiadosti o nenávratný finančný príspevok predložené v rámci výzvy na predkladanie žiadostí o NFP sú hodnotiteľom zaradeným do zoznamu odborných hodnotiteľov prideľované prostredníctvom príslušnej funkcionality systému ITMS2014+. Interný odborný hodnotiteľ vykonáva odborné hodnotenie na základe hodnotiacich kritérií schválených Monitorovacím výborom pre IROP platných v čase výkonu odborného hodnotenia.

3. O pridelení žiadosti o NFP za účelom odborného hodnotenia a o začiatku termínu odborného hodnotenia je hodnotiteľ informovaný prostredníctvom e-mailu a/alebo telefonicky.

4. Odborné hodnotenie sa môže vykonávať mimo priestoru RO/SO tzv. „hodnotenie z domu“ alebo v sídle RO a/alebo jeho sprostredkovateľských orgánov (v závislosti od miesta doručenia žiadosti o NFP) ak sa tak odborný hodnotiteľ rozhodne a ak to aktuálna situácia umožní (napr. v súvislosti s COVID-19 a pod.)

5. Odborné hodnotenie môže vykonávať len ten odborný hodnotiteľ, ktorý preukázateľne absolvoval

školenie odborných hodnotiteľov. Proces odborného hodnotenia žiadostí o NFP upravuje Príručka pre odborných hodnotiteľov.

7. Interný odborný hodnotiteľ musí spĺňať podmienky vylúčenia konfliktu záujmov v zmysle zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Na tento účel bude pred zahájením odborného hodnotenia odborný hodnotiteľ vyzvaný na podpis čestného vyhlásenia.

8. Interný odborný hodnotiteľ môže byť vylúčený/vyňatý zo zoznamu odborných hodnotiteľov a to najmä v prípade prijatia žiadosti o vyradenie zo strany odborného hodnotiteľa, z dôvodu opakovanej nedostupnosti hodnotiteľa pre odborné hodnotenie, opakovaných vážnych pochybení v odbornom hodnotení, zistenia konfliktu záujmov a pod. Rozhodnutie o vylúčení/vyňatí zo zoznamu odborných hodnotiteľov bude doručené danému hodnotiteľovi písomne.

|  |
| --- |
| **VII. Odkazy na relevantné východiskové dokumenty** |

* Partnerská dohoda SR na roky 2014 – 2020:

<http://www.partnerskadohoda.gov.sk/zakladne-dokumenty/>

* Integrovaný regionálny operačný program 2014 – 2020:

<http://www.mpsr.sk/index.php?navID=1127&navID2=1127&sID=67&id=90067>

* Nariadenie Európskeho parlamentu a Rady (EÚ) č. 1303/2013 (všeobecné nariadenie):

<http://www.partnerskadohoda.gov.sk/nariadenie-13032013-cpr/>

* Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov:

<https://www.partnerskadohoda.gov.sk/153-sk/zakon-o-prispevku-poskytovanom-z-europskych-strukturalnych-a-investicnych-fondov/>

* Systém riadenia Európskych štrukturálnych a investičných fondov na programové obdobie 2014 – 2020:

<http://www.partnerskadohoda.gov.sk/zakladne-dokumenty/>

* Kritériá pre výber projektov a metodika ich uplatňovania: <http://www.mpsr.sk/index.php?navID=1193&navID2=1193&sID=67&id=10714>

|  |
| --- |
| **VIII. Prílohy výzvy** |

1. Žiadosť o zaradenie do zoznamu odborných hodnotiteľov žiadostí o nenávratný finančný príspevok

2. Čestné vyhlásenie

3. Prehľad o ďalších znalostiach/skúsenostiach

1. Určená pre všetkých zamestnancov Ministerstva investícií, regionálneho rozvoja a informatizácie ako Riadiaceho orgánu pre integrovaný regionálny operačný program. [↑](#footnote-ref-1)
2. Regenerácia = úprava / revitalizácia existujúcich priestorov. [↑](#footnote-ref-2)
3. Odborný hodnotiteľ je povinný informovať o každej zmene vo vzťahu k poskytnutým údajom z predloženého výpisu z registra trestov, ako aj predloženia nového výpisu z registra trestov v prípade, ak tieto údaje majú vplyv na splnenie povinnosti týkajúcej sa byť bezúhonný. [↑](#footnote-ref-3)
4. Životopis v požadovanom formáte je možné vytvoriť prostredníctvom webovej stránky https://europa.eu/europass/sk [↑](#footnote-ref-4)
5. Hodnotenie žiadostí o NFP s výškou žiadaného NFP nad 5 miliónov EUR bude umožnené iba hodnotiteľom s praxou v požadovanej oblasti v trvaní minimálne 10 rokov. (MP CKO č. 29) [↑](#footnote-ref-5)
6. Hodnotenie žiadostí o NFP s výškou žiadaného NFP nad 5 miliónov EUR bude umožnené iba hodnotiteľom s praxou v požadovanej oblasti v trvaní minimálne 10 rokov. (MP CKO č. 29) [↑](#footnote-ref-6)
7. Hodnotenie žiadostí o NFP s výškou žiadaného NFP nad 5 miliónov EUR bude umožnené iba hodnotiteľom s praxou v požadovanej oblasti v trvaní minimálne 10 rokov. (MP CKO č. 29) [↑](#footnote-ref-7)
8. Hodnotenie žiadostí o NFP s výškou žiadaného NFP nad 5 miliónov EUR bude umožnené iba hodnotiteľom s praxou v požadovanej oblasti v trvaní minimálne 10 rokov. (MP CKO č. 29) [↑](#footnote-ref-8)
9. Najmä: Štátny vzdelávací program pre materské školy, prvý stupeň ZŠ, druhý stupeň ZŠ, Výchova a vzdelávanie žiakov so ŠVVP, Vzdelávacie programy pre deti a žiakov so zdravotným znevýhodnením, Vzdelávacie programy pre žiakov so všeobecným intelektovým nadaním. [↑](#footnote-ref-9)
10. Napr. zákon č. **596/2003** Z.z. o štátnej správe v školstve a školskej samospráve v platnom znení, zákon č. **245/2008** Z.z. o výchove a vzdelávaní (školský zákon) v platnom znení, zákon č. **568/2009** o celoživotnom vzdelávaní v platnom znení, zákon č. 184/2009 o odbornom vzdelávaní a príprave v platnom znení. [↑](#footnote-ref-10)
11. Pri otvorených výzvach RO pre IROP min. 7 kalendárnych dní pred plánovaným ukončením výzvy oznámi na svojom webovom sídle (www.mpsr.sk) termín ukončenia výzvy. [↑](#footnote-ref-11)